sonderborg.dk

Kunstudstilling: Julie Nymann: Følg den grønne vej
2026-08-08 12:00 - 2026-11-08 16:00 (Europe/Copenhagen) | Augustiana Kunstpark & Kunsthal, Palævej 10-14, Augustenborg, 6440, Danmark
JULIE NYMANN: FØLG DEN GRØNNE VEJ
Julie Nymann (f. 1987) er tværæstetisk billedkunstner, der arbejder med fotografi, lyd og video. De seneste år har hun i projektet Fordelene ved at være ordblind skabt det, hun selv kalder en ”stolt dyslektisk bevægelse”, hvor ordblindhed italesættes som en superkraft. Nymann bruger både sine egne og andres fortællinger om at være ordblind i sin kunstneriske praksis og arbejder aktivt med at ændre sproget og opfattelsen af dysleksi.
Centralt i Nymanns kunstneriske praksis står farven grøn, som refererer til den nationale ordblindetest. Her anvendes farverne rød, gul og grøn til at identificere ordblinde elever i grundskolen og på ungdomsuddannelser. Den røde farve tildeles ordblinde elever. Nymann mener, at disse farvekoder reproducerer den svære følelse af at blive sat uden for fællesskabet, og hun arbejder derfor specifikt med farvekoderne i sin udstilling på Augustiana Kunsthal.
Til udstillingen skaber Nymann en stedsspecifik fotoinstallation baseret på samtaler med børn og unge fra lokale skoler og uddannelsesinstitutioner. Publikum får samtidig mulighed for selv at bidrage til værket under besøget. De lokale deltagere deler deres erfaringer med dysleksi i en række workshops med Nymann i foråret 2026.
Biografi
Julie Nymann (f. 1987) er tværfaglig billedkunstner og uddannet fra Det Kongelige Danske Kunstakademi (2024). Hun har desuden et certifikat i fotografi fra International Center of Photography, New York (2012). Nymanns værker er allerede blevet udstillet både nationalt og internationalt, og hun har modtaget flere priser. Hun er bestyrelsesmedlem i Ordvrider Advisory Board og rollemodel for Styrk Dine Styrker, hvor hun arbejder for bedre vilkår for mennesker med ordblindhed. Nymanns egen ordblindhed er en drivkraft i udviklingen af hendes praksis, hvor hun arbejder med at skabe et unikt visuelt og sanseligt billedsprog, der udfordrer et tekstcentreret samfund.
Om udstillingen
Udstilling:Julie Nymann: Følg den grønne vej
Fernisering:Lørdag 08.08.2025 kl. 14–16
Periode:08.08.2026 – 08.11.2026
Lokalitet:Augustiana Kunsthal
Entré:Gratis entré
Støttet af:Augustinus Fonden, Statens Kunstfond og Sønderborg Kommune

Pelles Fest
2026-10-22 19:30 | Sønderborg Teater, Strandvej 1, Sønderborg, 6400
For tredje gang tager Trine Gadeberg på en landsdækkende turné i skikkelse af hendes folkekære 5 ½ årige lille dreng, Pelle.
Siden 2017 har Pelle været lidt af et fænomen på den danske comedyscene med millioner af visninger på de sociale medier, der til tider blev så overophedet over den satiriske figur, at selveste Google forsøgte at lukke munden på ham.
Men fra børn og fulde folk, I ved nok…
Ved de tidligere shows har over 55.000 mennesker sikret sig billetter, så der burde være sat stole frem nok denne gang, når dørene går op til Pelles Fest.
Sammen med nye og gamle figurerer tager Pelle pulsen på danskernes festvaner, som jo bekendt er lette er finde frem ved enhver given lejlighed. For danskerne kan det meste fejres med øl, hygge, mad, dans og musik, men ikke alle oplever festen fra børnehøjde. Og det er netop derfra, Pelle undrende ser til, imens de voksne slipper hæmningerne og fester igennem for at glemme alt om tandlægeregninger, indgroede negle og kommunalvalg for en stund.
Ingen bliver skånet, men alle bliver krammet, når Trine trækker den rød/blå hue ned over ørene og lader Pelle få ordet.
Velkommen til Pelles Fest!

Yoga for Newcomers
2026-10-23 17:00 - 18:30 | Alsion 2, Alsion 2, Sønderborg, 6400, Danmark
Alsion Yoga Community organizes weekly yoga sessions for newcomers and students, where you can relieve stress, make new friends and reconnect your mind and body.
The yoga sessions are free of charge. Everyone can join, at any level. The instruction is in English.
The classes take place at Alsion 2, 6400 Sønderborg – usually in room M301. If the weather is nice the yoga sessions will take place outside. Therefore, check always Alsion Yoga Community´s facebook page.
If you have any other questions, you can write an e-mail to nas@bib.sdu.dk.
Upcoming yoga sessions:
June: 12, 19 and 26
July and August: no yoga sessions
September: 4, 11 and 25
October: 2, 9, 23 and 30
November: 6, 13, 20 and 27
December: 4, 11 and 18

CARMEN - Opera
2026-10-23 19:30 - 22:15 | Alsion, Danmark
En aften i lidenskabens tegn – Carmen er en selvbevidst kvinde, som forfører den unge soldat Don José – med fatale følger.
DEN JYSKE OPERA OG SØNDERJYLLANDS SYMFONIORKESTER

Thorbjørn Risager & The Black Tornado // Sønderborghus
2026-10-23 20:00 - 22:00 | Sønderborghus, Martin Nyrops Plads 2, Sønderborg, 6400
Thorbjørn Risager & The Black Tornado – Mr Bad Luck 2026 Tour

I mere end 20 år har Thorbjørn Risager & The Black Tornado været blandt frontløberne på den danske bluesrockscene. Med over 1.600 koncerter i 23 lande har de opbygget et ry som et af Europas stærkeste og mest efterspurgte livebands.
Når bandet går på scenen, kan publikum forvente en energifyldt koncertoplevelse, hvor Chicago blues, rock’n’roll, boogie og soul smelter sammen i en intens og medrivende lyd. Thorbjørn Risagers kraftfulde vokal, Joachim Svensmarks virtuose guitar og et bundsolidt rytme- og blæserhold skaber en stemning, der både rører, begejstrer og får dansegulvet til at gløde.
Bandet har modtaget adskillige priser – senest ved Danish Music Awards Blues 2023 for “Årets Danske Bluesudgivelse” og “Årets Bedste Live Blues Band”. De har desuden delt scene med internationale navne som Bonnie Raitt, Tedeschi Trucks Band, Buddy Guy og Robben Ford. Med over 70.000 solgte albums, mere end 30 millioner streams og omkring 180.000 månedlige lyttere på Spotify fortsætter bandet med at udvide deres publikum verden over.
Med studiealbummet House of Sticks og et nyt livealbum på vej i juni 2026 drager Thorbjørn Risager & The Black Tornado endnu en gang på en omfattende turné i Europa, Storbritannien og Nordamerika – klar til at levere intense liveoplevelser, som publikum sent vil glemme.

Line-up

Thorbjørn Risager – vokal og guitar

Emil Balsgaard – piano og orgel

Joachim Svensmark – guitar og kor

Hans Nybo – tenorsaxofon og kor / Kasper Wagner – tenor-, alt- og barytonsaxofon

Peter Kehl – trompet, flygelhorn og kor

Søren Bøjgaard – bas, synthbas og sampler

Martin Seidelin – trommer og kor

Vildt tur for de mindste - tilmeldingstur
2026-10-24 10:00 - 12:00 | Nordals Naturskole, Holmvej 33, 6430 Nordborg, Holmvej 33, Sjellerupskov, Nordborg, 6430
I samarbejde med biblioteket vil vi udforske området og høre og se på hvad vi kan opleve af vildt i området. Turen er for 4-10 år sammen med en voksen.
Turen kræver tilmelding. Der er et maks. antal deltager til turen.
Tilmelding til ture åbner 1. juni

Finale - Verdensmesterskabet i Synnejysk
2026-10-24 10:00 - 16:00
Oplev den store finale i Verdensmesterskabet i Synnejysk, når finalister fra nær og fjern mødes til en festlig dag med dialekt, kultur, humor og fællesskab.
På scenen dyster finalisterne om titlen som verdensmester i synnejysk gennem en række underholdende konkurrencer, hvor det sønderjyske sprog og den lokale kulturarv er i centrum. Publikum kan glæde sig til en dag fyldt med grin, overraskelser og ægte sønderjysk stemning.
Undervejs vil der naturligvis også være synnejysk underholdning, frokost og kaffebord — ikke mindst masser af hyggeligt samvær og ægte sønderjysk stemning.
VM i Synnejysk er skabt for at styrke kendskabet til den sønderjyske dialekt og skabe stolthed om landsdelens særlige kultur og identitet.

DR PigeKoret i mørke
2026-10-24 19:30 | Koncertsalen Alsion, Alsion 2, Sønderborg, 6400, Danmark
DR Pigekoret markerer overgangen til efteråret med en særlig koncertoplevelse, hvor mørket får lov til at sænke sig i Koncertsalen Alsion i Sønderborg, mens musikken skaber rum for minder om mennesker og øjeblikke, som har sat spor i vores liv.
Musik har en særlig evne til at føre os derhen, hvor vi mærker os selv tydeligst. Den åbner et rum for både de store tanker og de svære følelser, men også for det lyse, det håbefulde og det, der løfter os.
Med dette års Mørkekoncert ønsker DR Pigekoret at skabe en sanselig musikoplevelse, hvor publikum gennem musikken mærker sig selv og dem, de har mistet. Et musikalsk rum, hvor vi både møder det, der sker lige nu, og det, der har været – sammen med alle dem, som er en del af os.

Hit med 80'erne // Sønderborghus
2026-10-24 21:00 - 23:00 | Sønderborghus, Martin Nyrops Plads 2, Sønderborg, 6400
Danmarks mest populære 80’er-orkester, Hit med 80’erne er igen på turné rundt i hele Danmark. På sætlisten er alle de sange, du kender fra den danske rocks guldalder. Kom indenfor og genopliv de udødelige hits fra Tøsedrengene, Rocazino, RayDeeOhh, Gnags, News, TV2, Dodo & The Dodo’s, – fortsæt selv listen. Hit med 80’erne var for første gang i øvelokalet den sommer, hvor John “Faxe” Jensen ramte den lige i røven og sendte Danmark afsted mod titlen som europamester i fodbold. 1992 er længe siden. Dengang var orkestret bare en sjov idé.
Ingen havde i sin vildeste fantasi forestillet sig, hvad der ventede. I 2026 tager Hit med 80’erne på tur for 34. år i træk. De seneste år har budt på en række udsolgte koncerter rundt omkring i Danmark. Stadig med sangene, anekdoterne og minderne fra dengang i 80’erne som bindemiddel. Den danske sangskat fra det pastelfarvede årti er tilsyneladende helt uden udløbsdato. Faktisk har tendensen de seneste år været, at den danske 80’er-rock er mere populær end nogensinde. Måske er sangene snurret fast til de dramatiske begivenheder for snart 40 år siden. Mens Danmark skrålede “Indianer”, “Jeg Elsker Dig” og “Afrika”, rasede Den Kolde Krig uden for døren. Frygten for atomkrig var massiv, vi blev bevidste om miljøtruslerne, og den danske økonomi måtte hales i sikkerhed fra det, en politiker havde kaldt for afgrundens rand. Til sidst faldt Berlin-Muren, og hele verden blev en anden. Men sangene. De står endnu.
Hit med 80’erne genopliver musikken, der betød så meget for så mange. Og sender samtidig en stor, respektfuld tak til de danske 80’er-stjerner og deres sange, som gør det hele muligt. Flere af dem har fra tid til anden været med på scenen hos Hit med 80’erne. Men orkestret kan først og fremmest selv. Vi ses derude?
Hit med 80’erne er:
Annette Søgaard, vokal / kor
Ole Hansen, vokal / kor
Jan Kaspersen, saxofoner / akk. guitar / vokal / kor
Brian Bannerholt, guitar
Kristian Fogh, keyboards
Jakob Pagaard, bas / kor
Kurt Nielsen, trommer

Kreabix Live - en del af RytmeRæs // Sønderborghus
2026-10-25 14:00 - 15:00 | Sønderborghus, Martin Nyrops Plads 2, Sønderborg, 6400
Kreabix Live er en del af RytmeRæs.
Der skal købes billet til både børn og voksne. Børn under 3 år på skødet af en voksen er gratis til RytmeRæs koncerterne.

Vær med, når Emma fra Kreabix på Ramasjang åbner sit magiske rejseværksted og slipper fantasien løs. Børnene bliver taget med på en underholdende og finurlig rejse, når Emma finder gammelt skrammel i sit magiske rejseværksted og bygger et fuldstændig fantastisk, totalsejt og helt unikt genbrugsvidunder. Med hjælp fra publikum vil Emma bygge og være kreativ i ægte Kreabix stil, hvor alting kan bruges til noget – så længe man bruger sin fantasi.

KENDER DU HENDE
2026-10-25 15:00 - 17:00 | Sønderborg Teater, Strandvej 1, Sønderborg, 6400
Musikalsk familieforstilling om danske kvinder der havde modet til at være anderledes. Med LisbethJKjærulff, Marianne Gonnov Bøgelund og Nina Aller Christrup

PHIL - The Phil Collins & Genesis Tribute Show
2026-10-26 19:30 | Koncertsalen Alsion, Alsion 2, Sønderborg, 6400, Danmark
Dyk ned i en levende forestilling, hvor hver tone og sang bringer dig tættere på den oprindelige oplevelse. Oplev energien fra de talentfulde live musikere, ledsaget af en symfoni af lys, der vækker selv de mest ikoniske øjeblikke til live.
Midt i det hele står en frontmand med karisma og charme, som er i en klasse for sig selv. Jürgen “Phil” Mayer, den uforlignelige frontfigur, formår ikke bare at genopleve Phil Collins’ sange – han genopfinder dem. Hans stemme, hans udstråling, hans tilstedeværelse på scenen bringer ånden fra Collins og Genesis til live som aldrig før.
Det to en halv times show er en hyldest til de uforglemmelige hits, der har præget generationer. Fra “Against All Odds” til “Carpet Crawlers” – hver sang er en rejse gennem tid og følelse, leveret med en ægthed og lidenskab, der kun kan komme fra hjertet af “Phil”. Men “Phil” er mere end bare en kopi. Det er et orkester af 11 musikere, en stolt samling af talent og lidenskab, der går ud over blot at efterligne. “Phil” omfavner Phil Collins’ arv og Genesiss magi og bringer dem ind i det 21. århundrede med friskhed og innovation.
For mere end to årtier har musikken bevæget og begejstret en voksende fanskare i hele Europa. Fra Tyskland til Frankrig, fra Schweiz til Holland – hvor end “Phil” går, følger loyaliteten og kærligheden til Phil Collins’ musik med. Så træd ind i lyset med “Phil”. Oplev det bedste fra fortiden genoplivet i nutiden. Lad dig rive med af lidenskaben, talentet og kærligheden til musikken. Velkommen til “Phil”s verden – velkommen til “Phil”.

Søren Ryge besøger Haveselskabet i Sønderborg
2026-10-28 19:00 - 22:00 | Frivillighedens Hus, 6400 Sønderborg, Perlegade 50, Sønderborg, 6400
Aftenen kommer til at handle om mennesker og det bedste af det bedste fra haven.
Pris for medlemmer 80 kr.
Pris for ikke medlemmer 130 kr.
Kaffe/te og kage er med i prisen
Betaling sker på stedet.

BEFORE the END
2026-10-28 19:30 - 21:00 | Sønderborg Teater, Strandvej 1, Sønderborg, 6400
Du er hermed inviteret til menneskehedens sidste berusende fest. Before the end er både et opråb og en hyldest til livet, der får os til at mærke, tænke og handle. Produktion Betty Nansen Teatret og Dansk Danseteater

What's Love Got To Do With It? - Tina Turner Tribute Show
2026-10-28 20:00 | Koncertsalen Alsion, Alsion 2, Sønderborg, 6400, Danmark
60.000 Tina Turner-fans i hele Storbritannien sang, dansede og festede til showet. Nu kommer What’s Love Got To Do With It til Alsion og Sønderborg. Tributeshowet fejrer musikken og den enestående karriere hos rockens dronning, Tina Turner.
Gør dig klar til en uforglemmelig aften med høj energi, feel-good rock og soul, fremført af et fænomenalt liveband. Showet er pakket med alle de klassiske hits, du kender og elsker, med storslåede optrædener af Proud Mary, River Deep – Mountain High, Simply The Best, Private Dancer, Nutbush City Limits og mange flere.
I rollen som Tina står Kent’s egen Holly Bannis, datter af Greg Bannis, tidligere forsanger i Hot Chocolate. Holly voksede op i en musikalsk familie og forfinede sit talent i over et årti, før en audition i ITV’s Starstruck ændrede hendes liv. “Jeg skulle optræde som tre af mine musikalske ikoner, og Tina var et oplagt valg. Under lockdown studerede jeg hendes optrædener intenst – hendes bevægelser, hendes gang og hendes energi.”
Det varede ikke længe, før holdet bag What’s Love Got To Do With It? opdagede hendes rå talent og passion. Oprindeligt blev hun castet som korsanger og stand-in, men Holly trådte hurtigt ind i rampelyset og gjorde rollen til sin egen – til stående bifald aften efter aften.
Publikum kan se frem til et show fyldt med energi, følelser og Tinas uforglemmelige gnist. Forestillingen åbner med hits som Private Dancer, hvor Holly indfanger Tinas kraftfulde vokal og ikoniske moves, så man føler sig hensat til en ægte Tina Turner-koncertoplevelse. I det forrygende andet sæt garanteres det, at publikum er på benene og synger med til klassikere som Nutbush City Limits.
What’s Love Got To Do With It? er ikke bare en koncert. Det er en fejring af Tina Turners arv, en aften med uforbeholden glæde og en hyldest til en af musikhistoriens mest elektrificerende artister.
Bemærk
Arrangøren oplyser: Dette er en tribute-produktion og er ikke godkendt af eller tilknyttet Tina Turner Estate.

Jon Gomm // Sønderborghus
2026-10-28 20:00 - 22:00 | Sønderborghus, Martin Nyrops Plads 2, Sønderborg, 6400
Den prisvindende og verdensberømte guitarvirtuos og sangskriver, Jon Gomm, kommer i 2026 for første gang til Danmark på en egentlig turné! Han regnes for en af de mest indflydelsesrige moderne akustiske guitarister globalt, og i 2020 blev han udråbt til “Best Acoustic Guitarist in the World” i den største online-poll af sin slags i verden (Musicradar/Guitar World)!

Hans unikke guitarspil, der indebærer blandt andet slapping, tapping og omstemning undervejs, hvilket frembringer en massiv, flerlaget lyd fyldt med bas, trommer og en næsten orkestral dybde og kompleksitet, er uforglemmelig, medrivende og helt sin egen! Hans sange er ofte dybt følelsesladede, både når de fremføres med og uden hans bløde, indtrængende vokal. Hans liveoptrædener er intime og kraftfulde, men altid krydret med hans naturlige nordengelske humor og selvironi.
I 2021 lancerede Ibanez guitarerne JGM10 og JGM5 Jon Gomm Signature Models. Han er blot den tredje guitarist nogensinde til at designe en signatur-akustisk guitar for Ibanez – de to foregående var Joe Satriani og Steve Vai!
I 2023 blev Jons sang Passionflower, placeret som nummer 6 på Total Guitars liste over “De 50 bedste akustiske guitarsange nogensinde”, lige efter The Beatles’ Blackbird og Eric Claptons Tears In Heaven! Sangen gik desuden viralt og fik mio. af afspilninger!
John Gomm’s musik tiltaler både guitarentusiaster, sangskrivere og folk, der søger dybt personlige og intime koncertoplevelser. Han har en næsten kultagtig status og han har en meget stærk, international fanbase på tværs af kontinenter!
Koncerten er siddende.

Et Hyldestshow Til Legenderne
2026-10-29 19:00 | Sønderborg Teater, Strandvej 1, Sønderborg, 6400
“Her får du alle de klassikere, vi danskere holder allermest af – leveret med hjerte, humor og højt humør.” – Edvard

Oplev en uforglemmelig aften fyldt med nostalgi, fest og fællessang, når LiveOplev inviterer til et storslået hyldestshow for tre af Danmarks største musikalske ikoner: Kim Larsen, Bamse og John Mogensen. Med et sprudlende liveband på scenen gennem hele showet genoplives de største klassikere, der gennem generationer har bundet danskerne sammen.
Ole Gas – Kim Larsen, som vi husker ham
Ole Gas er en ener på den danske musikscene. Han ligner, lyder og leverer Kim Larsen på en måde, der får publikum til at tro, at Gasolin-kongen selv er tilbage på scenen. Med uimodståelig charme, uimiskendelig stemme og bakket op af livebandet fører Ole Gas publikum gennem et hav af de største Larsen-hits.
René Jakobsen – Bamses Show med smæk på festen
“Venner, kom og se!” – René Jakobsen indtager scenen som Flemming “Bamse” Jørgensen i både lyd og look. Med den ikoniske stribede trøje, smækbukser og masser af varme leverer han en kavalkade af hits som Vimmersvej, I en lille båd der gynger, Venner kom og se og mange flere. Sammen med livebandet er der garanti for højt humør, fællessang og den helt særlige Bamse-stemning.
John Mogensen Live – Så længe vi lever, synger vi med
Forsanger Karsten Loft tager publikum med på en musikalsk rejse gennem John Mogensens legendariske univers. Med hits som Fut i fejemøget, Sidder på et værtshus og Så længe jeg lever bliver salen fyldt med grin, glæde og fælles minder. Undervejs krydres koncerten med små anekdoter om folkekunstneren, der ramte danskerne lige i hjertet, og livebandet sørger for at stemningen aldrig slipper taget i publikum.
“En aften du aldrig glemmer”
Tre legender. Tre fortolkere i verdensklasse. Ét stærkt liveband. Én uforglemmelig aften. Glæd dig til et show, hvor festen, musikken og de største danske klassikere går hånd i hånd! fra første tone til sidste fællessang.

Spirit of Smokie // Sønderborghus
2026-10-29 20:00 - 22:00 | Sønderborghus, Martin Nyrops Plads 2, Sønderborg, 6400
Oplev alle de store Smokie hits!
Og magien fra det legendariske band Smokie, når Spirit of Smokie tager os tilbage til rødderne.
Dean Barton, søn af Smokies afdøde forsanger Alan Barton, fører an med sin unikke stemme og ægte passion. Han hylder Smokies storhedstid og leverer alle de ikoniske hits, som vi kender og elsker.
Gå ikke glip af denne forrygende koncert, hvor arven fra Smokie lever videre på scenen – og tag med på en musikalsk rejse tilbage til 70erne.
Spirit of Smokie består af:
Dean Barton: Forsanger, guitar
Graham Kearns: Bas, vokal
Andy Whelan: Guitar, vokal
Mick Bedford: Trommer, percussion
Jez Smith: Klaver, keyboards
SIDDENDE
Varighed: 2 x 45 min.

TV2
2026-10-30 19:30 | Koncertsalen Alsion, Alsion 2, Sønderborg, 6400, Danmark
Det bliver så hyggeligt: TV-2 er klar til at begejstre i Alsion – endnu engang.
Oven på albumudgivelsen “Som Om Vi Ikke Har Mere At Sige” og karrierens største headlinerkoncert i Royal Arena, vender TV-2 retur til koncert- og kulturhusene med et siddende, intimt og semi-akustisk koncertformat i efteråret 2026. Og det omfatter naturligvis også Koncertsalen Alsion.
“Som om vi ingen øjne har
som om vi ikke ser hvad der sker
Som om vi kender alle svar
som om vi ikke kan undres mer “
Med en karriere der spænder over fire årtier, og hvor de samme fire bandmedlemmer – Steffen Brandt, Hans Erik Lerchenfeld, Sven Gaul og Georg Olesen – har været omdrejningspunktet, er TV-2 en sjældenhed på den danske musikscene. Deres evne til at kommentere på kærlighed, samtid og hverdagen, pakket ind i en lun humor og en skarp satirisk pen, gør dem stadig lige så relevante som dengang, de begyndte. Måske endda mere relevante end nogensinde.
Bandet, der blev dannet i 1980, har været en af de mest markante stemmer i dansk musik – og nu er de klar til at skrive endnu et kapitel i deres imponerende historie med deres største indendørs koncerter til dato. I 2026 indtager TV-2 scenen i otte koncerthuse, og disse koncerter bliver et sjældent øjeblik for både nye og gamle fans at opleve Danmarks lykkeligste orkester.
Gennem deres karriere har det stået klart, at musikken og teksterne taler til os alle – uanset landsdel eller baggrund. TV-2’s betydning rækker langt ud over deres mange hits. Bandet har ikke blot leveret soundtracket til flere generationer af danskere med ikoniske sange som ‘Bag Duggede Ruder’, ‘Alt Hvad Hun Ville Var At Danse’ og ‘De Første Kærester På Månen’. De er ikke blot et band med hits – de er en institution i dansk musik. Og i 2026 står de igen klar til at dele deres musikalske rejse med et publikum, der rækker på tværs af generationer.

Guy Davis (US) // Sønderborghus
2026-10-30 20:00 - 22:00 | Sønderborghus, Martin Nyrops Plads 2, Sønderborg, 6400
Legenden Guy Davis vender tilbage til Danmark efter sidste års store turné – også denne gang i et intimt soloformat. Guy Davis er ikke blot en af blues- og rootsmusikkens store mestre; han er en musikalsk historiefortæller, der formår at skabe en levende smeltedigel af genrer. Hans musik spænder fra traditionel blues til folk, gospel og americana, og med sit virtuose fingerspil på guitaren og sin sjælfulde vokal skaber han et autentisk og medrivende liveudtryk. Publikum kan glæde sig til et repertoire bestående af både egne sange og stærke fortolkninger af tidløse klassikere.

Guy Davis er en levende legende inden for blues, folk og americana – en helt unik kunstner med global succes og anerkendelse. Han har været nomineret til to Grammy Awards i USA og har delt scene med ikoniske navne som Bruce Springsteen, Chuck Berry, Don McLean, Pete Seeger, John Denver og B.B. King. Han har desuden haft æren af at optræde for Queen Elizabeth II i Royal Albert Hall samt hele to gange for Danmarks dronning, Margrethe II. Gennem årene har Davis begejstret publikum på spillesteder og festivaler over hele verden – blandt andet Tønder Festival, hvor han har optrådt fire gange.
Davis voksede op i New York i 1950’erne og 60’erne som søn af de berømte skuespillere og markante borgerrettighedsforkæmpere Ossie Davis og Ruby Dee. Vokset op i et kreativt miljø præget af kunst, teater og kampen for retfærdighed udviklede han tidligt sin stærke fortællerstemme – et element, der i dag er helt centralt i hans musik. Ud over sin musikkarriere er Davis også prisvindende skuespiller, komponist og underviser.
Gå ikke glip af Guy Davis og hans stærke musikalitet.

Augusta Schackinger // Mejeriet i Sønderborg
2026-10-30 20:00 - 22:00 | Mejeriet, Løngang 2, Sønderborg, 6400, Danmark
Den 20-årige odenseanske sanger og sangskriver Augusta Schackinger skriver sange, der rækker ud over det at skildre livets op- og nedture. For hende er musikken et rum, hvor ord bliver til billeder – stemninger og fortællinger, der bevæger sig på tværs af generationer og kredser om steder og oplevelser, som eksisterer både i og uden for den fysiske verden. Med en karakteristisk blanding af drømmende pop og lyrisk melankoli placerer Augusta sig i feltet mellem det virkelige og det symbolske, hvor det nære møder det poetiske.

Trods sin unge alder har Augusta allerede flere års erfaring som sangskriver og artist. Hun debuterede i 2022 med singlen “Stjerneklare Nætter”, indspillet i hendes fars studie, hvor de i fællesskab stod for hele produktionen. Sangen blev en del af Grænser af Jonas Risvig og har i dag rundet over én million streams på Spotify.
Siden debuten har Augusta udgivet en række stærke singler og tog i 2024 næste skridt i karrieren med et samarbejde med Sony Music. Her udkom blandt andet “Et Sted På Vesterbro” og “Febersol” – og ikke mindst streaming-hittet “Ødelagt Byen” med artistkollegaen Olivver. Sangen indtog Spotify-charten og blev sensommerens mest streamede track.
Aktuelt er Augusta ude med singlen “Anerkender Mig” – en eftertænksom og ærlig fortælling om den sårbarhed, der opstår i længslen efter at blive set og anerkendt.
Hun går nu et spændende år i møde med masser af ny musik og en tætpakket koncertkalender. Efteråret 2026 byder alene på 19 nye live-datoer, hvor publikum kan opleve hendes stemningsfulde univers folde sig ud på scenen.

Trines mor
2026-10-31 18:30 | Sønderborg Teater, Strandvej 1, Sønderborg, 6400
Du forstår jo ikke din egen mor! Bodil Jørgensen og Lisbet Wulff bringer den tåkrummende mor-datter konflikt på de skrå brædder.
Den ikoniske mor-datter konflikt fra Rytteriet, Trines mor, rykker ud af skærmen og ind på scenen. For allerførste gang kan publikum opleve Bodil Jørgensen og Lisbeth Wulff live på scenen i et show, der samler det bedste fra to årtiers telefonsamtaler – og giver publikum mulighed for at krumme tæer, når mor igen ringer Trine op.
Og ringer. Og ringer.
Det bliver grænseoverskridende, genkendeligt og helt igennem ustyrligt!
Lige så vanvittigt som vi husker det
Rytteriet startede som radiosatire på DR i 2009 og blev hurtigt et af de mest populære satireprogrammer i Danmark. Med sin tossede humor og skæve blik på hverdagens absurditeter har Rytteriet skabt en række uforglemmelige karakterer, hvoraf Trines mor er blandt de mest elskede og genkendelige.
Med sin blanding af overbeskyttelse, grænseoverskridende kommentarer og skarpe komik portrætterer Bodil Jørgensen en morrolle, over for Lisbeths Wulffs Trine, der både er frustrerende, rørende og umulig at komme udenom.
I Trines Mor samles de bedste telefonsamtaler gennem tiden, krydret med nye scener og overraskelser, i en festlig hyldest til familiebåndet som vi elsker at hade. Showet leveres med DJ Lisa Kaye som aftenens dj-discodronning, der vil sørge for benvarmere, dans og musik, der tager publikum med tilbage til Trines barndom og opvækst i parcelhushaven.
Det bliver et skørt show fuld af overraskelser om familiebånd, telefonledninger og navlestrenge, der nægter at blive klippet over.
Som Bodil Jørgensen og Lisbeth Wulff selv siger:
“Vi kan love, det bliver et helvede. Vi vil rive Trine rundt i landet – og det bliver ikke en søndagstur. Vi garanterer varme, latter, dans og drama. Og vi lover, at mor går over grænsen. Mange gange.”

Skullclub // Sønderborghus
2026-10-31 20:00 - 22:00 | Sønderborghus, Martin Nyrops Plads 2, Sønderborg, 6400
SKULLCLUB – Dødstogt 2026
Skullclub er leveringsdygtige i søens bedste mix af folk, sing-along rock n’ roll, søsyg punkrock og hardcore tilsat et ordentligt skvæt af metal. En blanding fra havneknejpen i helvede, der kan få selv det stiveste træben til at stampe i takt. Med et kæmpe glimt det ene øje og en klap for det andet, deles der både ørefigner og kølhalinger ud i overflod. Festen er sikret og underholdningen hjemme – for der er masser af vederstyggeligheder at besynge og øresønderrivende omkvæd at skråle med på, når SKULLCLUB river den ene sømands-hymne ud af de forrevne skjorteærmer efter den anden. Bandet har med deres seneste udspil “Kaptajn Overdrive” vist hvor sørøverflaget skal plantes. Deres intense koncerter på Copenhell, Smuk Fest og Jailbreak har overbevist hver en skeptisk boldværksmatros om at Dansksproget piratrock er kommer for at blive. Der er dømt sørøverhegn for hver en guldmønt i skattekisten.

Hjortebrunsttur
2026-11-01 16:00 - 19:00 | Nordals Naturskole, Holmvej 33, 6430 Nordborg, Holmvej 33, Sjellerupskov, Nordborg, 6430
Tag med på en gåtur i Nørreskoven på Als, hvor vi hører lidt om dåvildtets biologi og forhåbentlig hører en af Danmarks største landlevende pattedyr dåhjorten brunste. Ta’ med i skoven og lyt til kæmperne. Vi slutter turen med lidt til ganen.
Dåvildtet er i brunst og der kæmpes om de bedste territorier og hundyrenes gunst.
Vi slutter turen med lidt til ganen.

Deutsch-Dänischer Stammtisch für Zuzügler
2026-11-03 19:00 - 22:00 | SKAAL, Rådhustorvet 6, Sønderborg, 6400
Bist du neu in der Gemeinde Sønderborg oder lebst du hier schon eine Weile? Dann komme zu unserem monatlichen Stammtisch und treffe andere Zuzügler sowie Dänen aus der Gegend.
Der Stammtisch findet immer am 1. Dienstag im Monat statt von 19 Uhr bis open end. Wir treffen uns immer im SKAAL – Craft Beer & Food, Rådhustorvet 6 in Sønderborg.
Der Stammtisch findet auf Deutsch statt. Alle sind willkommen – Zuzügler und Einheimische. Eine Anmeldung ist nicht erforderlich.

Jesper Lohmann & Orkester
2026-11-04 19:30 | Sønderborg Teater, Strandvej 1, Sønderborg, 6400
Et show med både stor sceneglans og ægte menneskelighed. En aften, hvor sangene, historierne og swinget går op i en højere enhed.
Der er entertainere. Og så er der Jesper Lohmann. Han kan som få bevæge sig mellem det flamboyante og det inderlige, og med sin helt egen swingende stil har han for længst slået sit navn fast som en stor sanger, fortolker og scenepersonlighed.
På tv, film og teater har Lohmann ofte spillet de slemme fyre, men han er en charmerende én af slagsen. Og netop i det krydsfelt, hvor rå kant møder varme, og hvor glimt i øjet møder poesi, toner han frem som en moderne og særegen entertainer. For bag crooneren og showmanden gemmer sig et følsomt gemyt, der tør gå dybt i sine egne lag – og fortælle om sit liv på en måde, så vi selv bliver ramt på vores eget.
I turnéshowet “Fra Vegas til Vesterbro” inviterer Jesper Lohmann & Orkester publikum med på en musikalsk rejse fra de store, glitrende amerikanske scener til den danske baggårdsromantik – med swing, svaj og glimt i øjet. Her binder han sange fra sit liv i musikken sammen med personlige fortællinger, anekdoter og et nærvær, der kan mærkes helt ud på bagerste række.
Det skal swinge
Otto Brandenburg er citeret for sige: “Hvis ikke det swinger, ja så kan det sgu være lige meget!” Det løfte tager Lohmann alvorligt.
Med respektfulde referencer til Elvis’ ikoniske nerve og Ottos danske cool – og med Lohmanns egen crooner-stil i front – ser han tilbage på de seneste 20 års musikalske udskejelser, hvor han har været rundt i snart sagt alle genrer og universer: fra Johnny Cash og Elvis Presley til Frank Sinatra & Dean Martin samt stærke danske fortællinger og karakterportrætter.

OGIVET AF IDIOTER
2026-11-05 19:30 - 21:30 | Sønderborg Teater, Strandvej 1, Sønderborg, 6400, Danmark
Humoristisk, musikalsk og tankevækkende fortælling om kollegaskab, kommunikationsbesvær på arbejdspladsen.

Jonathan Christensen // Sønderborghus
2026-11-05 19:30 - 21:30 | Sønderborghus, Martin Nyrops Plads 2, Sønderborg, 6400
Jonathan Christensen er en nordjysk stand-up komiker med kant, selvironi og et helt særligt blik på verden. Med udgangspunkt i sit eget liv tager han publikum med ind i et univers fyldt med ærlighed, skæve observationer og humor, der både overrasker og rammer lige i maven.

Jonathan er kendt fra TikTok, TV2 Nord, TV2 Play, Go’ Morgen Danmark og Aftenshowet på DR og blev kåret til Årets Nordjyde 2023. I 2026 turnerer han med sit onemanshow “Forvirret”, hvor han med charme og præcis timing deler historier om livet med Tourettes, ordblindhed, det at være trilling – og alt det, der følger med, når man ser verden lidt anderledes.
På scenen er Jonathan nærværende og i konstant dialog med publikum, som bliver en aktiv del af showet. Resultatet er en aften med comedy, der tør gå tæt på, men altid leveres med varme, overskud og masser af grin.

Rigmor // Mejeriet i Sønderborg
2026-11-05 20:00 - 22:00 | Mejeriet, Løngang 2, Sønderborg, 6400, Danmark
Rigmor udgiver i efteråret deres tredje album, “4 life”, og tager i den forbindelse på turné i hele landet. Med albummet cementerer det efterhånden veletablerede band alt det, de har arbejdet på siden de mødtes i marts 2018 og begyndte at bygge grundstenene til bandet Rigmor og det venskab, der nu har flettet sig ind i både musikken og privatlivet. “4 life” er en kulmination af mange års store oplevelser på scenen, men også et indblik i de hårde tider, bandet har stødt på – både professionelt og privat. Fælles for det hele er, at bandets medlemmer har stået ved hinandens side gennem tykt og tyndt, og nu lukker de publikum helt ind i det inderste rum. “Sammen skal vi fylde de danske spillesteder med kærlighed og ærlighed”.
Rigmor er et dansksproget indierockband, der består af Sarah Wichmann, Oliver Stewart, Victor Sousa og Lasse Lykke. Den aarhusianske kvartet har i 2024 udgivet deres andet studiealbum, “Vælter vi mørket”, som har medført flotte anmeldelser og omtaler – herunder en forside på musikmagasinet GAFFA. Live har Rigmor markeret sig som et af Danmarks stærkeste nye skud på stammen. Siden udgivelsen af “Vælter vi mørket” har de spillet over 50 koncerter landet rundt, flere steder for udsolgte sale og med fællessang blandt publikum – senest i Store Vega. Også i udlandet har Rigmor gjort sig bemærket ved udgivelsen af deres live session på den amerikanske radiokanal KEXP. Live sessionen, som blev udgivet på KEXP’s YouTube-kanal, har over 100.000 afspilninger. Bandet har siden optrådt med stor succes i Sverige, Norge og Grønland og sendt deres dansksprogede musik til hele verden.

Musikduellen med Hammer & Cillius
2026-11-06 19:30 | Koncertsalen Alsion, Alsion 2, Sønderborg, 6400, Danmark
Kom med til årtiet duel mellem de to musikelskere Hammer og Cilius, som skal dyste i at lægge det bedste musikkorpsprogram! Hvem har den bedste ouverture? Det bedste march? Den bedste solist?
Det bliver festligt, sjovt og ikke mindst en fryd for ørene!
Hammer og Cilius
Frederik Cilius og Mathias Hammer er den klassiske musiks dynamiske duo. Som musikalske konkurrenter er de kendt som holdkaptajner i ’Den Klassiske Musikquiz’ på DR2, hvor de duellerer om at genkende musik spillet baglæns eller ud fra blot én tone. I radioprogrammet ’Hammer og Cilius’ på P2 er rivaliseringen lagt på hylden, når de to venner formidler deres musikpassion med høj underholdningsværdi. Hammer og Cilius er kendt for deres humor, viden og entusiasme for klassisk musik. De formår at formidle musikken på en levende og tilgængelig måde, der både underholder og oplyser.
Med Frederik Cilius og Mathias Hammer sammen på scenen er der garanti for latter, overraskelser og imponerende viden om klassisk musik.
Frederik Cilius
Frederik Cilius (f. 1986 i Sønderborg) er et dansk multitalent, der markerer sig som satiriker, skuespiller, radio/tv-vært, musikformidler og klarinettist. Han er uddannet fra Det Jyske Musikkonservatorium og Jacobs School of Music ved Indiana University Bloomington. Med sin musikalske baggrund og interesse kombineret med en skarp tunge er han den oplagte underholdende formidler af klassisk musik. Elskere af klassisk musik vil kende ham som blandt andet holdkaptajn i Den Klassiske Musikquiz på DR, radioprogrammet Hammer & Cilius og som en af de operarejsende i DR-serien Operarejsen.
Cilius begyndte sin karriere på DR som vært for klassiske musikprogrammer som “Den Slukkede Mikrofon” og senere “Cilius-Patruljen,” hvor han præsenterede unge musikere. Han har også arbejdet programmer som “Taktløs” på P2 sammen med Allan Gravgaard Madsen.
I 2015 startede Frederik Cilius sammen med Rasmus Bruun det populære satireprogram “Den Korte Radioavis,” hvor han spiller den kontroversielle seniorkorrespondent Kirsten Birgit Schiøtz Kretz Hørsholm. Programmet vandt flere priser og satte Cilius/Bruun på landkortet som et af Danmarks mest prominente satirikerpar.
Frederik Cilius har desuden medvirket i talrige film og TV-serier. Hans alsidige talent, der spænder over satire, skuespil og musik har gjort ham til en markant skikkelse inden for dansk underholdning.
Mathias Hammer
Mathias Hammer (f. 1982) er musikformidler og vært i DR. I radioens P2 har han siden 2010 præsenteret DR Symfoniorkestrets Torsdagskoncerter for både publikum og radiolyttere på P2. Han har skabt podcast-serier om Niels W. Gade, Carl Nielsen og Beethoven. Og han er fast vært i programmet ’Mesterværker’. Frem til 2021 var han, sammen med Frederik Cilius, vært i det populære radioprogram ’Hammer og Cilius’.
Hammer og Cilius er også de to faste holdkaptajner i ’Den Klassiske Musikquiz’ på DR2. I TV er Mathias også vært i musikprogrammer som ’Danmark synger julen ind’, ’DR2 Klassisk’, ’På bølgelængde med Mathias Hammer’ og ’Live fra Højskolesangbogen’.
Mathias Hammer sad i højskolesangbogsudvalget, der udvalgte sangene til den seneste udgave af Højskolesangbogen og holder foredrag og sangarrangementer i hele landet. Han er desuden vært på en række af landets førende klassiske musikfestivaler – såsom Hindsgavl Festival, Copenhagen Opera Festival og Stjernestunder i Tivoli. Som konferencier har Mathias Hammer arbejdet med alle Danmarks symfoniorkestre og førende ensembler.
Mathias er solistuddannet koncertpianist fra Det Jyske Musikkonservatorium i Aarhus i 2011.
